Die nuwe intrekkers | Dion se gedagtes
Kantoor Politiek »
Die nuwe intrekkers
September 16, 2010 by Dion Die nuwe intrekkers was uiteindelik vanoggend hier! Die twee jonge dames was vuil en bedremmeld, baie onseker maar tog ook nuuskierig oor hulle nuwe omgewing en ai, die arme goedjies se voete was vasgebind binne die karton waarin hulle die vermoeiende tog vanaf die “township” vroeg vanoggend aangedurf het. Wrede nasie…
Dis nou 'n nuwe plek hierdie!
Vanmiddag word daar uitgekyk vir ‘n groot plastiek bad wat hulle swembad gaan word in die hoenderhok. Die hoenders was natuurlik hoogs ontstig en die haan se neus was sommer total uit lit uit. Hy pak nou weer vanmiddag die langpad aan terug “township” toe in juiste ryding waarin die dames opgedaag het. Hy moet maar vandag sy laaste beskaafde kraai hier by my kraai…
Posted in Daaglikse doen en late | 14 Kommentaar	14 Responses
op September 16, 2010 at 11:03 vm | Antwoord Sonlig
Twee vir die prys van een? En dames daarby??
Klink my jy het ‘n REUSE bargain geslaan!
op September 16, 2010 at 11:46 vm | Antwoord Dion
Hmm, probeer jy my iets wysmaak? Dit moet nog gesien word – as die twee dames nie uithaal en wys met eiers nie, kan ek hulle altyd ‘n kursus laat loop in “self-basting”… 😈
op September 16, 2010 at 12:19 nm | Antwoord Skoor
Aag ou Dion, as jy nie regkom nie, en het ‘n fantastiese resep om daai vleisies doeksag te kry.
Geniet die nuwe ‘gooste’ al is hulle makouens 😆
op September 16, 2010 at 12:23 nm | Antwoord Dion
Daarsy, plan B is in werking! En ja, makou is daar seker in, tesame met so paar ander spesies! Regte “township-specials”…
op September 17, 2010 at 6:15 vm | Antwoord ekisanna
Dion, nou gaan jy uitvind dat makou eintlik die verkeerde naam vir hulle is. Mak is hulle beslis nie. So ‘n hele paar jaar gelede het ons vier van die goed gehad en hulle was soos stout kinders. Sterkte ou maat.
op September 17, 2010 at 12:05 nm | Antwoord Dion
Dankie. Ek dink ons gaan dit nogal nodig hê… my pa meen hulle lyk soos ‘n eend-makou kruising wat hy ook al vantevore gehad het. Hulle loop nie so laag soos makoue nie en die nekke word baie meer regop gehou. Sal maar sien wat uitkom as daar eers eiers gelê word!
op September 17, 2010 at 11:53 vm | Antwoord Ingrid Marais
Stem saam met ekisanna, my pa het ook van die goed gehad, goed stout gewees, tot in die kebuis kom kuier as hulle die kans kry. 😆 geniet hulle.
op September 17, 2010 at 12:03 nm | Antwoord Dion
Ja, ek sal hulle maar moet dophou. Die mannetjie kom een van die dae en dan hoop ek om ‘n kroos hans groot te maak, die honde uit te sluit en hulle so bietjie op die werf los te laat. Ek dink ek sal vroegtydig al die Irishman se blomme moet makou-proef!
op September 18, 2010 at 9:08 nm | Antwoord Olga
Whoop! Of dit nou ma-koue of mak-oue is, ek is gek oor hulle. Slegte ouers hoor. Ek sal my outjies eendag op my blog sit. Met die hand groot gemaak man. Ek fluit, honde, kat, hoenders en makoue kom aangedraf. Een pluspunt van makou se se kjind, hulle raas nie.
op September 21, 2010 at 8:42 vm | Antwoord Dion
Klink of jy ook ‘n lekker plaaswerf aan die gang het! Ek het vanoggend die makou-mannetjie gekry. Die vrou wou my sommer R 100 vra daarvoor! Sy het maar R 30 elk vir die wyfies gevra. Ek kon haar darem afstry na R 80. Die hoenderhane se neuse was vreeslik uit lit uit – een van die wit slag-hane het by die makou-wyfies begin aanlê en hy het nou sy posisie as hulle bewaarder verloor. Darem erg as ‘n wildvreemde ou net inloop en “jou girls” begin sommer onmiddelik te piep vir sy aandag…
op September 21, 2010 at 10:41 nm | Antwoord Olga
R30 ‘n wyfie? Wow! Waar woon jy? ek soek ook!!!! Bietjie nuwe bloed is nou al welkom.
op September 22, 2010 at 8:34 vm | Antwoord Dion
Oos London, Oos Kaap. Ek wonder of mens lewende hawe kan kourier?
op September 28, 2010 at 8:29 vm | Antwoord stefaniewerth
Sjoe, maar dis eienaardige voels!
op September 28, 2010 at 10:33 vm | Antwoord Dion
Hmm, nie soveel as wat die hoenders gedink het nie – ek mag dalk al die storie vertel het, maar een van die slaghoenders (ek noem hulle die “clones” of “wannabe-hoenders”) het in sy onverstandigheid by die makou-wyfies begin vlerksleep. 😯 Toe die mannetjie opgedaag het, het hy diè voorbarige hoender met een blaas reggehelp en die haan loop nou sulke wye draaie om hulle… 😆